**Žiacka školská rada**

Žiacka školská rada je volený poradný orgán riaditeľa školy – respektíve skupina

žiakov školy, ktorí reprezentujú názory a záujmy svojich spolužiakov a presadzujú ich na

rokovaniach s vedením školy. Táto skupina presadzuje možnosť žiakov demokraticky

ovplyvňovať dianie v škole a podieľať sa na ňom.

Medzi základné úlohy členov žiackej školskej rady patria:

- vyjadrujú sa k podstatných otázkam, návrhom a opatreniam školy v oblasti výchovy

a vzdelávania

- podieľajú sa na tvorbe a dodržiavaní školského poriadku

- predkladajú riaditeľovi a vedeniu školy návrhy a stanoviská, na ktorých sa dohodli

- organizujú vlastné aktivity podľa záujmu, schopností, možností študentov

**Zloženie ŽŠR v roku 2020/2021**

1. Predseda: Nina Langová II.A
2. Tajomník: Martina Tuchyňová IV.A

Členovia rady:

1. Patrícia Kahúnová III.C
2. Vanessa Remeňová II.A
3. Denis Farkaš II.A
4. Timotej Kopecký I.A
5. Sofia Hlaváčová I.B

Zástupca v Rade školy: Nina Langová II.A

Zástupca žiakov v Mládežníckom parlamente: Patrícia Kahúnová, Nina Langová

Koordinátor žiackej školskej rady: Mgr. Renata Vranková

Zasadnutia boli realizované 3 krát počas školského roka. Boli na nich prerokované

oblasti výchovnovzdelávacieho procesu, jednotlivé aktivity na škole a voľno časové

aktivity. ŽŠR sa riadila podľa štatútu. Zástupcovia ŽŠR boli delegovaní v Mládežníckom

parlamente mesta Topoľčany, v ICM, SČK, UNICEF a v Rade školy pri SOŠ.

V priebehu šk. r. 2020/2021 sa aktívne podieľali žiaci na nasledovných akciách:

**Charita:**

* Biela pastelka - celoslovenská verejná zbierka - september 2020
* Upracme Topoľčany - september 2020
* Svetový deň zvierat - zbierka pre Topoľčiansky útulok OZ Topoľčianske packy - Karanténna stanica Topoľčany - október 2020
* Svetový deň duševného zdravia - Dni nezábudiek - október 2020

**Kultúra:**

* Svetový deň Zeme – Vedomosti a zručnosti si žiaci overili prostredníctvom celoslovenského EkoKvízu a cez dataprojektor si pozreli pásmo Enviromentálneho filmového festivalu Ekotopfilm-Envirofilm - apríl 2021

**Spolupráca:**

* Mládežnícky parlament mesta Topoľčany, ICM Topoľčany
* Online sieťovacie stretnutie mládežníckych organizácií, ktoré organizovala Nitrianska krajská rada mládeže (NiKRaM), cez ZOOM 14.12. 2020 pre Žiacke školské rady

Na konci tohto školského roka sa zloženie ŽŠR mení. Dvaja členovia úspešne

skončili štúdium. Podľa platného Štatútu ŽŠR budú v septembri v doplňujúcich voľbách

nahradení inými žiakmi.

V aktivitách ŽŠR by sme chceli pokračovať aj v budúcom školskom roku a veríme, že naše

aktivity budú na vyššej úrovni po už získaných skúsenostiach.